stanford-oval/wikipedia huggingface dataset:
Muoviteollisuus
Muoviteollisuus Suomessa

Suomen ensimmäinen muovitehdas oli Sarvis Oy, joka perustettiin vuonna 1921 Tampereella. Sarvis valmisti maitopohjaisesta kaseiinimuovista nappeja, solkia ja muita tarve-esineitä. Bakeliittia alkoi jalostaa vuonna 1933 Oy Hartsiteollisuus Ab Tammisaaren muovinpuristamossaan.
Muoviala alkoi järjestyä Suomessa syksyllä 1940, jolloin Sarvis Oy:n toimitusjohtaja, varatuomari Lauri J. Kivekäs alkoi valmistella asiaa. Hän kutsui neuvotteluun 16 nappi- ja muoviteollisuudenharjoittaja. 12 paikalletulijaa perustivat Nappi- ja keinohartsiteollisuuden luottamusneuvoston. Vuonna 1942 sen nimi muutettiin muotoon Tekohartsiteollisuuden luottamusneuvosto. Neuvoston toiminta jatkui Tekohartsiteollisuusliitossa alkuvuonna 1944. Vuonna 1949 liitosta tuli Muoviyhdistys. Vuonna 1961 viisi Muoviyhdistyksen jäsentä perusti Suomen Muoviteollisuusyhdistyksen, joka muutti pian nimekseen Suomen Muoviteollisuusliitto. Sen perustajajäseniä olivat Oy Finlayson-Forssa Ab Muoviosasto, Oy Kymarno Ab, Oy Nars Ab, Oy Plastex Ab ja Yhtyneet Muovitehtaat Oy – Förenade Plastfabriker Ab W & H Chemicals (myöhemmin Oy Wiik & Höglund Ab).
Vuonna 1988 valmistuivat Suomen ensimmäiset muovitekniikan insinöörit. He olivat käyneet Wärtsilän teknillistä oppilaitosta.
Alkuvuonna 2002 Suomen Muoviteollisuusliitto ry:stä tuli Muoviteollisuus ry.
Vuonna 2015 Suomessa oli noin 530 muovituotteita valmistavaa yritystä. Ne työllistivät noin 12 000 henkilöä.
Raparperitaivas

| Raparperitaivas Leevi and the Leavings |
| --- | --- | --- |

Studioalbumin tiedot
 Julkaistu: 1991
 Tyylilaji: suomirock
 Kesto: 40.15
 Levy-yhtiö: Pyramid
Listasijoitukset
  11. (8/2018) ja 17. (30/1991)
Leevi and the Leavingsin muut julkaisut
| Varasteleva joulupukki 1990 | Raparperitaivas 1991 | Menestyksen salaisuus 1992 |
Raparperitaivas on Leevi and the Leavings -yhtyeen yhdeksäs albumi, ja se julkaistiin vuonna 1991. Levyllä on paljon luonnosta ja sen tuhoutumisesta kertovia kappaleita, kuten ”Tikapuut taivaaseen” ja ”Raparperitaivas”.
Albumin kansitaiteen on toteuttanut Mikko Kurenniemi.
Santtu Luoto kirjoitti myös samannimisen teoksen yhtyeen vaiheista.
Vastaanotto

Nuorgam-verkkomedian diskografia-artikkelissa vuonna 2013 toimittaja Tommi Forsström listasi levyn yhtyeen parhaimpiin. Forsströmin mukaan Sundqvist ”otti ensimmäisen kerran voimakkaammin kantaa kulutushulluuden ja suorituskeskeisyyden syöksykierteeseen, johon ihmiskunta oli heittäytymässä”. Hänen arvionsa mukaan kappaleet olivat edelleen viiltävän sarkastisia, mutta uusi ote toi niihin ”raikkaan tuulahduksen”.
Kappaleet

Kaikki kappaleet on säveltänyt, sanoittanut ja sovittanut Gösta Sundqvist.
Kampela – 4.00
Tikapuut taivaaseen – 2.18
Miranda – 4.25
Eräänä kesäisenä iltana – 2.29
Vaaleanpunainen asuntovaunu – 3.01
Tuhkimo Titanicin kannella – 3.45
Raparperitaivas – 4.46
Sateisena päivänä – 3.25
Köyhän miehen Danny – 4.25
Jos itken illalla – 2.54
Sierra Madren aarre – 3.09
Torin laidalla posetiivi ja vanha mies, joka syöttää pulua vaimolleen – 1.42
Kokoonpano

Gösta Sundqvist – laulu, sähkökitara, kosketinsoittimet ja huilu
Risto Paananen – basso, akustinen kitara, kosketinsoittimet ja taustalaulu
Juha Karastie – kitara, mandoliini, banjo ja kosketinsoittimet
Niklas Nylund – rummut, kitara ja tamburiini
Kokoonpano > Vierailijat

Haije Sundqvist – taustalaulu
Tanjalotta Räikkä – taustalaulu
Aiheesta muualla

Raparperitaivas discogs.com-sivustolla
Leevi and the Leavings
| --- | --- |
Studioalbumit:   Suuteleminen kielletty  Mies joka toi rock ’n’ rollin Suomeen  Kadonnut laakso  Raha ja rakkaus  Perjantai 14. päivä  Häntä koipien välissä  Musiikkiluokka  Varasteleva joulupukki  Raparperitaivas  Turkmenialainen tyttöystävä  Rakkauden planeetta  Käärmenäyttely  Kerran elämässä  Bulebule  Onnen avaimet  Hopeahääpäivä 
EP:t:   Jos taivaalta sataisi rahaa 12″  Joulutarinoita 12″  Pikku prinsessa 12″ 
Valikoidut singlet:   Mitä kuuluu, Marja-Leena? / Rakas Annika…  Sadan vuoden yksinäisyys  Nuoret miljonäärit  Muotitietoinen / Ei tytöt sitä tietää saa  Pojat tanssimaan / Onnelliset  Kyllikki / Jos taivaalta sataisi rahaa  Poika nimeltä Päivi / Hannu ja Kerttu  Kerro terveiset lapsille / Pohjois-Karjala (Skandinavia Mix)  Rin Tin Tin / Mäyrä  Teuvo, maanteiden kuningas / Pimeä tie, mukavaa matkaa  Sopivasti lihava / Pimeä tie, mukavaa matkaa  Amalia / Elina, mitä mä teen?  Isojen tyttöjen yö / Jos Helsinki on kaunis  Unelmia ja toimistohommia / Pihlajankukka  Raparperitaivas / Miranda  Jossain on kai vielä joulu / Elämä ikkunan takana  Tikapuut taivaaseen / Paskaa lapsille  Pohjoisen taivaan alla / Kuudentoista vuoden yhtäjaksoinen sade / Muurahaisen munat  Turkmenialainen tyttöystävä / Kyyhkynen ja kyykäärme  Vasara ja nauloja / Sunnuntaiksi San Fransiscoon  Itkisitkö onnesta? / Vakosamettihousuinen mies  Lähtölaskenta pieneen sydämeen / Tuhlaajapoika  Laura Jenna Elli Noora Aleksandra Camilla Jurvanen / Matkalla Motowniin  Ihan tavalliset tennissukat / Ihanasti sanottu 
Kokoelmat:   Leevi and the Leavings  Salaiset numerot  Unelmia ja toiveita  Menestyksen salaisuus  Leevi and the Leavings – Suomen parhaat  Lauluja rakastamisen vaikeudesta  20 suosikkia – Itkisitkö onnesta  Keskiviikko… 40 ensimmäistä hittiä  Torstai… 40 seuraavaa hittiä  Stereogramofoni – Sinkkuelämää vuosien varrelta  Keskeneräinen sinfonia  Matkamuistoja – kaikki singlet 1978–2003 
Videotallenteet:   Mediakomppania: Dokumentti Gösta Sundqvistista (1990) 
Kirjat:   Raparperitaivas  Cyrano ja hullu koira 
Muuta:   Diskografia  Luettelo kappaleista  Melkein vieraissa – Tribuutti Leevi and the Leavingsille
Arja Mustakallio

Arja Liisa (Sabra) Mustakallio (myöh. Virolainen, s. 4. kesäkuuta 1946 Pyhäjoki) on suomalainen keihäänheittäjä.
Mustakallio osallistui Ateenan EM-kisoihin 1969, jossa sijoittui kymmenenneksi tuloksella 40,80. Hän heitti Suomen ennätyksen 57,24 metriä Ruotsi-maaottelussa 1974. Kalevan kisoissa hän voitti kolme Suomen mestaruutta:
1969 tuloksella 51,62 m
1975 tuloksella 52,40 m
1976 tuloksella 54,48 m
Muita saavutuksia:
1974 Raahen Vesan ennätys  57,24 m
1976 Pihtiputaan keihäskarnevaalit  53,26 m
12.07.1975 Lüdenscheid, neljäs 54,08 m
Aiheesta muualla

Arja Mustakallio Tilastopaja (vaatii kirjautumisen, maksullinen palvelu).
Mustajoki (Pietari)

| Mustajoki ven>  Чёрная Речка, Tšornaja Retška |
| --- | --- |
 Mustajoen suu Suuren Nevkan lähellä.
Maanosa:  Eurooppa
Maat:  Venäjä
Alue:  Pietari
Vesistöalue ja valuma-alueen tietoja
Päävesistöalue:  Nevan vesistö
Yhtyy:  Neva
Joen uoman kohteita
Alkulähde:  Pietari
 :  60.0004°N, 30.2725°E
Laskupaikka:  Suuri Nevka, Pietari
 :  59.9755°N, 30.3169°E
Mittaustietoja
Pituus:  8 km
Muuta
Muualla:  Wikimedia Commons
Mustajoki (ven. Чёрная Ре́чка, Tšornaja Retška) on joki Pietarin kaupungin alueella Venäjällä. Sen aikaisempia nimiä ovat Vihojoki, Vihonoja ja Koivuoja. Suomalainen Mustajoki mainitaan asutuksen nimenä vuonna 1770.
Joki saa alkunsa Kolomäen lähellä sijaitsevasta Pitkäjärvestä (ven. Долгое, Dolgoje) ja laskee Suureen Nevkaan Mantereen tienoilla. Sen pituus on 8,1 kilometriä ja leveys alajuoksulla lähes 20 metriä.
Mustanjoen rannalla sijaitsee Aleksandr Puškinin ja Georges d'Anthèsin kaksintaistelupaikka muistomerkkeineen. Joen suun lähellä on Vyborgskaja-hotelli ja Tšornaja Retškan metroasema.
Aiheesta muualla

Mustajoki Pietari-tietosanakirjassa (venäjäksi)
Sakari Mustakallio

Sakari Mustakallio vuonna 1967.
Sakari Mustakallio, vuoteen 1906 Schwartzberg (9. tammikuuta 1899 Helsinki – 8. joulukuuta 1989 Helsinki) oli suomalainen lääkäri ja professori.
Mustakallion vanhemmat olivat tuomiorovasti Johannes Schwartzberg ja Hanna Rahm ja puoliso vuodesta 1927 ekonomi Lea Lyyli Santaholma. Mustakallio tuli ylioppilaaksi Kuopion suomalaisesta lyseosta 1919 ja valmistui lääketieteen lisensiaatiksi 1929. Tohtoriksi hän väitteli 1934 ja sai 1932 röntgentutkimuksen ja -hoidon erikoislääkärin pätevyyden. Mustakallio toimi uransa alussa sekä Helsingin yliopiston että  Helsingin ja Lahden alueen sairaaloiden palveluksessa. Hän oli Helsingin yliopiston lääketieteen radiologian professori ja Sädehoitoklinikan ylilääkäri 1950–1967. Mustakallio oli sädehoidon johtava kehittäjä Suomessa. Sotilasarvoltaan hän oli lääkintäeverstiluutnantti.
Aiheesta muualla

Mustakallio, Sakari hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO)  Tšekki  Alankomaat 
Henkilöt:  Uppslagsverket Finland
Mokei senshi Gunpla builders: Beginning G

| Mokei senshi Gunpla builders: Beginning G |
| --- | --- |
模型戦士ガンプラビルダーズ ビギニングG   (Mokei senshi Gunpla builders: Beginning G)
Genre: mecha 
OVA
Ohjaaja: Kō Matsuo
Studio: Sunrise
Jaksojen määrä: 3
Julkaisupäivät: 12.8.2010–19.12.2010 
Mokei senshi Gunpla builders: Beginning G (jap. 模型戦士ガンプラビルダーズ ビギニングG) on japanilainen animaatio, joka julkaistiin Gundam-pienoismallien 30-vuotisjuhlan kunniaksi.
Tämä artikkeli käsittää myös sarjan viralliset sivutarinat Mokei senshi Gunpla builders J:n ja Mokei senshi Gunpla builders D:n.
Yleistä

Mokei senshi Gunpla builders käsittelee ns. Gunpla-pienoismalleja, muovisia pienoismalleja, jotka esittävät Gundam-sarjan eri mobile suiteja ja mobile armoreita. Sarjan tapahtumapaikkana on vuoden 2009 Japani, jossa peli, jossa pelaajat voivat taistella virtuaaliavaruudessa itse rakentamissaan Gundam-pienoismalleissa, on suosittua ajanvietettä. Sarjan päähenkilö on Gundam-aloittelija, joka ostaa mystisen Gundam-pienoismallin ja oppii Gunpla-harrastuksen hauskuuden ja rakentamistekniikkaa. Sarja yhdistelee todellisuutta ja mielikuvitusmaailmaa: siinä esiintyy todellisia Gundam-pienoismalleja ja niihin liittyviä tapahtumia, mutta sarjan keskiössä on kuvitteellinen peli, ja sarjassa nähtävät Gundam-animaatiotkaan eivät vastaa tosimaailmassa olevassa olevia.
Sarjan kaikki kolme jaksoa ovat lyhyitä, pituudeltaan 10–15 min, ja niiden nimet ovat järjestyksessä ”Part A”, ”Part B” ja ”Part C”. Kaikki jaksot näytettiin vuoden 2010 elokuun ja joulukuun välisenä aikana BS hōsōn erikoislähetyksinä ja internetissä (yksityiskohdat osiossa ”lähetyshistoria”. 22.12.2010 julkaistiin kaikki jaksot sisältävät Blu-Ray ja DVD.
Juoni > Lyhyesti

Tarina alkaa vuonna 2009 Tokiosta, Odaibasta. Shiokaze-puistoon pystytettyä oikean kokoista Gundam-mallia katsomaan tullut poika Haru Irei saa käsiinsä arvoituksellisen Beginning Gundam -pienoismallin, jota ei ole nähty sarjakuvissa eikä animaatioissakaan. Sarjan tapahtuma-aikaan kansan keskuudessa suosittua viihdettä on Gunpla battle, jossa osallistujien rakentamat Gunpla-pienoismallit skannataan virtuaaliavaruuden 3D-malleiksi, minkä jälkeen rakentajat taistelevat virtuaalisesti itse rakentamillaan Gunpla-roboteilla. Harun hyvä ystävä Kenta Sakazaki houkuttelee Harun osallistumaan peliin Beginning Gundamilla.
Ensimmäisessä taistelussaan Haru kohtaa haastajana Kōji Matsumoton, joka huomaa Beginning Gundamin harvinaislaatuisuuden, ja tämän seurassa olevat naiset. Vaikka Haru onkin aloittelijana vaikeuksissa, onnistuu hän silti voittamaan taistelun. Heti tämän jälkeen Gunpla meisteriksi kutsuttu suuri Gunpla-valmistaja Boris Schauer haastaa Harun taisteluun, jossa Boriksen Forever Gundam rikkoo Beginning Gundamin. Haru tunnustaa Foreverissä käytettyjen kokoamistekniikoiden ylivertaisuuden ja ottaa opikseen Boriksen arvostelusta. Hän kokoaa Kentan ja ystävänsä Rina Noyaman seurassa Beginning Gundamin huolellisesti uudelleen, ja haastaa tämän jälkeen tutun pienoismallikaupan pitäjän Tatsu Shimanon taisteluun Kenta parinaan.
Myöhemmin Haru saa käsiinsä Beginning Gundamin lisäosia, joiden avulla hän kokoaa Gunplastaan Beginning 30 Gundamin osien ja kehittyneiden pienoismallinrakennustaitojensa avulla. Haru perustaa joukkueen Rinan ja Kentan kanssa ja ottaa osaa maanlaajuisii Gunpla battle -mestaruuskilpailuihin. Kilpailuihin osallistuu paljon eri lailla kustomoituja Gunpla-malleja, ja Haru kohtaa jälleen Boriksen ja tämän Forever Gundamin.
Vuotta myöhemmin, 2010, Haru vierailee ”pienoismallien maailmanpääkaupunki” – Shizuoka Hobby Fair -tapahtumassa. Harustakin on tullut Gunpla meister, joka antaa toivoa Gunpla-harrastuksesta haaveileville lapsille. Tarinan loppu vihjaa, että Harun isällä olisi jotain tekemistä arvoituksellisen Beginning Gundamin synnyn kanssa, ja tarina päättyy siihen, että Beginning Gundamin nimen todellinen merkitys paljastuu.
Juoni > Gunpla battle

Gunpla battle, joka sarjassa esiintyy, esitetään pelinä, jossa pelaajat taistelevat vastakkain virtuaaliavaruudessa käyttäen itse rakentamiaan Gundam-pienoismalleja. Sarjassa esiintyvään Axis-liikkeeseen on asennettu kabinetti, johon on rakennettu 360 asteen monitori, ja johon pelaajat nousevat pilotin asua muistuttavissa puvuissa. Käytettävät pienoismallit pannaan Gundamin maskotti Haroa muistuttavaan Gunpla-skanneriin, joka arvioi pienoismallin parametrit, kuten kestävyyden, nivelten liikkumavaran ja värityksen ja muuntaa ne pelin virtuaalirobotin ominaisuuksiksi. Näytöllä näkyy, että skanneri arvioi ”materiaalien lujuuden”, ”nivelten liikkuvuuden”, ”nivelten kestävyyden”, ”rakennustarkkuuden”, ”pintakäsittelyn laadun” ja ”maalauksen/merkintöjen laadun”, jotka vaikuttavat pelaajien robottien paremmuuteen pelissä.
Pelissä esiintyvien mobile suitien ja mobile armorien koko määräytyy skannatun pienoismallin koon perusteella, jolloin mittakaava jätetään huomiotta, eivätkä pelissä esiintyvät robotit välttämättä siltä osin vastaa alkuperäisteosten malleja. Sarjan kolmannen osan Gunpla-mestaruuskisoissa nähdään suurikokoinen Gunpla-skanneri, joka pystyy skannaamaan esiintyvät kookkaat pienoismallit.
Gunpla battlea voidaan pelata joukkueina – ensimmäisessä osassa nähdään 3 vastaan 3 -ottelu, toisessa osassa 1 vastaan 1 - ja 2 vastaan 1 -ottelut, kolmannessa taas suuren kokoluokan mittelö, jossa kuusi joukkuet taistelevat sekaisin. Pelin sisältö koostuu taisteluista, jotka jäljittelevät Gundam-sarjoissa nähtyjä taistelukohtauksia. Pelaajat tarkkailevat ohjaamosta ensimmäisestä persoonasta käsin ympäröivää kolmiulotteista kaupunki- tai avaruusmaisemaa ja taistelevat keskenään Gundameissa olevilla tuliaseilla ja sädesapeleilla. Mikäli pelaajan ohjaama robotti on muuntautumiskykyinen mobile suit, ovat myös muuntautuminen ja osiksi jakautuminen mahdollisia. Mikäli vastustaja onnistuu tuhoamaan pelaajan mobile suitin pienoismallin tai tietyn osan ohjaamosta, pelaaja putoaa pelistä, mutta muuten vakavatkin vauriot johtavat vain hetken taistelukyvyttömyyteen, minkä jälkeen pelaaja voi taas jatkaa peliä.
Itse rakentamillaa pienoismalleilla peliin osallistuvia pelaajia kutsutaan ”Gunpla buildereiksi”, joista parhaimpia nimitetään ”Gundam meistereiksi”. Gunpla battlessa menestymiseen vaaditaan välttämättä tietämystä Gunpla-pienoismalleista ja taitavaa rakennustekniikkaa, ja pelin harrastajat uskovat, että myös pelaajien silkalla innolla on suuri merkitys voittoa ratkaistaessa.
Sarjassa esiintyvät Gunpla-mallit

Sarjassa esiintyvät robotit ovat Gunpla-pienoismalleja, ja tässä esitetyt tiedot viittaavat niiden esikuvina oleviin fiktiivisiin mobile suiteihin.
Sarjassa esiintyvät Gunpla-mallit > Päärobotit

Tässä esitellyt robotit perustuvat tosielämässä myynnissä olleisiin Gunpla-malleihin, ja ne julkaistiin uusilla osilla ja värityksillä (vain Beginning Gundam on kokonaan uusi malli) HGGB (HG Gundam Builders) sarjana. Kentan käyttämiä ”Byakushiki-” ja ”Sazabi GPB Color” -sarjoja myytiin vain Bandai Premium -postimyyntituotteina.
Sarjassa esiintyvät Gunpla-mallit > Muiden rakentajien Gunplat

Tässä luetellaan päähenkilöiden apureina esiintyviä Gunpla-malleja. Osasta niistä on tehty postimyyntituotteita, joita myydään vain Premium Bandai -kaupassa.
Sarjassa esiintyvät Gunpla-mallit > Gunpla-mestaruuskisoissa esiintyvät Gunpla-mallit

Kolmannen jakson Gunpla-mestaruuskisoissa esiintyy paljon koneita, jotka eivät ole mobile suiteja tai mobile armoreita, ja myös mobile suiteja muista kuin Avaruusvuosisata-jatkumosta (Gundam Astray Red Frame).
Sarjassa esiintyvät Gunpla-mallit > Gunpla-mestaruuskisoissa esiintyvät Gunpla-mallit > Yleisökilpailun tuloksena väritetyt Gunplat

Ennen sarjan julkaisua Gundamiin liittyvissä lehdissä julistettiin värityskilpailu, jonka voittaneet väritysmallit esiintyivät sarjan kolmannessa osassa.
Sarjassa esiintyvät Gunpla-mallit > Gunpla-mestaruuskisoissa esiintyvät Gunpla-mallit > Muut jaksossa esiintyvät Gunplat

Alla on lueteltu Gunpla-mestaruuskisoissa esiintyvät mallit, joiden tekijöistä ei ole tarkempaa tietoa. Useimmat niistä on maalattu vastaavien alkuteostensa värien mukaisesti, mutta joillakin niistä on tavallisuudesta poikkeavia varusteita. Ne esiintyvät jaksossa eri tavoin – osa näytetään ruudulla käyttämässä tunnetuinta erikoisominaisuuttaan, osa taas näkyy animaatiossa vain hetken ennen tuhoutumistaan.
MSM-03C Hy-Gogg
YMS-15 Gyan
RX-77D Massatuotanto-Guncannon
RX-77-2 Guncannon
MBF-P02 Gundam Astray Red Frame
AMX-011 Zaku III
RMS-119 Ewac-Zack
RX-78GP03 Gundam GP03 Dendrobium
RX-78GP03S Gundam GP03S Stamen
Zaku-Rello (GPB Custom) – MA-04X Zakrello:n pohjalle tehty Gunpla, jonka suussa on hajontamegahiukkastykin asemesta Zaku II. Sen yläosassa on lisäksi megahiukkastykki ja i-kenttägeneraattori. Robotin suunnitteli Atsushi Shigeta.
MS-06F Massatuotanto-Zaku – esiintyy yllä mainitun Zaku-Rellon ydinyksikkönä.
MA-08 Byg-Zam – muita koneita pienempi, koska pienoismalli on 1/550-mittakaavassa.
EMS-10 Zudah
AMS-119 Geara Doga
MSN-03 Jagd Doga (Gyunei Gussin kone)
MSN-03 Jagd Doga (Quess Airin kone)
RMS-108 Marasai
RMD-099 Rick-Dias
RX-110 Gabthley – sekä tavallinen että ruskeaa Gundamin kilpeä käyttävä Gabthley esiintyvät jaksossa
MSN-00100 Hyakushiki – käyttää kullanväristä Gundamin kilpeä
RX-78GP01-Fb Gundam GP01 Fb Full Vernier
RX-78GP02 Gundam GP02 Physalis – Gunplalla on radiaattorikilvet kummassakin kädessä.
MSM-07 Z’Gok
MSM-07S Charin Z’Gok
MAN-08 Lalah Sunen mobile armor (GPB Color) – maalattu ruskeaksi
Sarjassa esiintyvät Gunpla-mallit > Taustoissa esiintyvät sotakoneet ja -laivat

Sarjassa esiintyy myös monia muita mobile suiteja ja sotakoneita mm. tapahtumassa myytävien pienoismallien ja ensimmäisen osan taistelukenttänä toimivassa virtuaalisessa Shizuokan Bandai Hobby Centerissä näytillä olevan Musha Gandamu -haarniskan muodossa. Gunpla-taistelun alkaessa nähdään Beginningin lähtevän matkaan ensimmäisessä osassa White Basestä ja toisessa Argamasta. Kolmannessa osassakin nähdään useita Gundam-teoksista tuttuja avaruusaluksia, kuten Ra Cailum, Rewlloola, Reinforce Jr. ja Zamouth Garr. Sarjassa ei käy selväksi, ovatko nekin rakentajien kokoamia Gunpla-malleja, vai vain pelin taustaobjekteja.
Lisäksi ensimmäisessä osassa sarjassa nähtävässä animaatiossa käytetään Gundam Perfect Missionin kuvamateriaalia, jossa nähdään ensimmäinen Gundam, sen core fighter -hävittäjä ja ∀ Gundam.
Tuotantohenkilöstö

Alkuperäisteos: Hajime Yatate, Yoshiyuki Tomino
Ohjaaja: Kō Matsuo
Käsikirjoitus: Yōsuke Kuroda
Hahmosuunnittelu: Kaichirō Terada
Mecha-suunnittelu: Kunio Ōkawara, Atsushi Shigeta, Kanetaka Ebikawa, Jun’ichi Akutsu
Design-työ: Toshihiro Nakashima
Animaatio-ohjaajat: Kaichirō Terada, Atsushi Shigeta, Kumi Ishii
Graafinen ohjaus: Jirō Kōno
Värit: Takako Suzuki
Kuvaus: Hidekatsu Ōishi
Leikkaus: Yukiko Nojiri
Äänet: Sadayoshi Fujino
Musiikkiyhteistyö: Sunrise ongaku shuppan, Lantis
Materiaaliyhteistyö: Bandai Namco Games, Bandai Hobby Center
Tuotantoyhteistyö: Bandai hobby jigyōbu, Bandai Visual
Tuottajat: Kei’ichi Matsumura (Sunrise), Yūko Kuwasono (Bandai Visual)
Animointi: Sunrise
Suunnittelu ja tuotanto: Sunrise
Jaksoluettelo

| Jakso | Nimi |
| --- | --- |
1.: Part A: Beginning Gundam
2.: Part B: Forever Gundam
3.: Part C: Beginning 30
Lähetystiedot

Sarjan kaikki kolme osaa näytettiin osana BS 11:n erikoisohjelmaa ”Gunpla tsukurō!!”. Internetissä jaksoja on jaettu Bandai Channelin ja Yahoo Japanin Gyao!-videopalvelussa.
Sarjan 1. jakso (Part A) lähetettiin ”Gunpla tsukurō!! Part 1” -jaksossa 15. elokuuta 2010. Jaksoa jaettiin myös internetissä elokuun 20. päivästä syyskuun alkuun. Jakso uusittii 24.10. BS 11:llä, ja internet-jakelukin uusittiin 10.–17.12.
2. jakso (Part B) oli internet-jakelussa 15. lokakuuta – 29. lokakuuta 2010, ja 31.10. se näytettiin osana ”Gunpla tsukurō!! Part 2” -ohjelmaa. 12.12. jakso uusittiin BS 11:llä, ja 17.–24.12. toistui myös internet-jako.
3. jakso (Part C) näytettiin ”Gunpla tsukurō!! Part 3” -ohjelmassa 19. joulukuuta 2010, juuri ennen BD/DVD -levyn julkaisua. Jakso myös uusittiin 30.1.2011.
Kaikki kolme jaksoa ovat olleet nähtävissä Bandai Channelillä 21.1.2011 alkaen maksua vastaan.
Tapahtumat

10.–19.8.2010 Tōkyō Dome Cityn Prism Hallissa pidetyssä Gunplan 30-vuotisjuhlatapahtuma Gundam Super Expossa ennakkonäytettiin sarjan 1. osa (Part A).
18.12.2010–10.1.2011 järjestettiin Shizuokan Hobby Fairissä, joka esiintyy myös itse sarjassa, sarjan alkuperäisluonnosten ja -suunnitelmien näyttely ja myyntitilaisuus. 8.–10.1.2011 näytettiin samassa paikassa myös kaikki kolme osaa.
Sarjakuva

Kero-kero Ace -lehdessä elokuun 2010 numerosta huhtikuun 2011 numeroon Yoshihiro Iwamoton piirtämää sarjakuvaversiota sarjasta nimellä ”Mokei senshi Gunpla builders A (Ace)”.
Kuunnelma-CD

Sarjan blu-ray-kokoelmapainoksen mukana toimitettiin kuunnelma-CD, jossa oli Yōsuke Kurodan käsikirjoittama varta vasten kuunnelmaa varten tehty jakso.
Viralliset sivutarinat

Gekkan Hobby Japan -lehdessä on julkaistu vuoden 2011 heinäkuun numerosta lähtien Mokei senshi Gunpla builders J -sarjakuvaa, ja Dengeki Hobby Magazine -lehden saman kuun numerosta alkoi Mokei senshi Gunpla builders D. Kummatkin ovat sarjan virallisia sivutarinoita.
Viralliset sivutarinat > Mokei senshi Gunpla builders J > Hahmot

rakentamisessakin on oma hauskuutensa.
Aiheesta muualla

Bandai Hobbyn Gunpla Builders -sivu (japaniksi)
Mustanorsukala

| Mustanorsukala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Viuhkaeväiset Actinopterygii
Lahko::  Arapaimakalat Osteoglossiformes
Heimo::  Norsukalat Mormyridae
Suku::  Gnathonemus
Laji::   petersii 
Kaksiosainen nimi
 Gnathonemus petersii  (Günther, 1862) 
Katso myös
   Mustanorsukala Wikispeciesissä   Mustanorsukala Commonsissa 
Infobox OKNimi-testi OKIUCN-testi OK: 
Mustanorsukala (Gnathonemus petersii) on norsukalojen (Mormyridae) heimoon kuuluva kalalaji, jota voidaan pitää akvaariossa.
Mustanorsukalan tunnistaa kärsämäisestä alaleuastaan. Se on luonteeltaan vilkas. Mustanorsukalalla on heikko näkö, ja se suunnistaakin sähköaistinsa avulla. Sitä ei ole toistaiseksi saatu lisääntymään akvaario-olosuhteissa, eikä eri sukupuolia ole helppo tunnistaa.  Mustanorsukalat pystyvät tuottamaan sähköimpulsseja, joiden avulla ne luotaavat pimeässä esteitä.
Saksassa niitä käytetään joskus veden laadun valvontaan, sillä veden laadun huonontuessa ne tuottavat enemmän sähkösykäyksiä ja niiden käyttäytyminen muuttuu.
Mustanorsukalaa tavataan Afrikassa Kongojoen altaalla.